als_Latn dik_Latn sag_Latn
Një i ashtuquajtur portal “aktuale.mk” ka bërë sot një tentativë për të demantuar një lajm të publikuar ekskluzivisht nga TetovaSot, por në vend të gazetarisë morrën rolin e mashtruesve dhe avokatëve të BDI-së. Në tekst ska dy elemente gazetarie, por gjithçka ngjason në demant partiak. Por duke e ditur se nuk mund të demantojnë lajmin i cili është i konfirmuar tentojnë të shkaktojnë huti përmes portaleve të tyre.
Të nderuar, fillimisht lajmi nuk është spekulim por i konfirmuar nga vetë kryetari i K.V. Xhermë, Haki Ahmeti. Nëse ju nuk dini të lexoni ne s’ju kemi faj. Andaj nëse dëshironi të na demantoni, kërkoni nga kryetari Haki Ahmeti i cili ështe i përmendur në tekst që të del publikusht dhe të demantoj. Dokumentin nga mbledhja e nëndegës e ka edhe kryetari juaj Ali Ahmeti edhe funksionarët si Hazbi Lika, Abdylaqim Ademi dhe kryetari i degës Atilla Rexhepi. Nëse do të ishit medium nuk do t ‘ju ngjante që në tekst të shprehni shqetësim se dikush tenton ta dëmtojë BDI-në.
Për fund, nga e morrët guximin që Tetovën dhe tetovarët t’i ironizoni me fjalën “provincial”? Mos vallë qëllimi juaj qenka edhe përçarja mes shqiptarëve në baza lokaliste.
Edhe një herë, publikoni demantin e z.Haki Ahmetit nëse mendoni se lajmi sqenka i vërtetë./TetovaSot/
als_Latn als_Latn als_Latn als_Latn